**Scrisoare în noapte**

*Bogdan M. Drăguș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Voi pleca, acum, iubito, spre o zare-ndepartată

Unde nu adie vântul de iubire peste veac,

Spre a mă gândi la tine, cum speram că poate-odată

Ai să mă iubești asemeni, și la pieptul tău să tac.

Și am să revin la tine, să te văd mai o clipită,

Să te țin la mine-n brațe, să vorbim ca altădat'

Că, frumoaso, tu, de-a pururi, ești pierduta mea iubită.

Dar e prea târziu acuma...tu, iubito, ai plecat.

Ai plecat, demult, știu bine, fără să privești în spate,

Să trăiești clipa visării, dar la pieptul altui prinț,

Și-am nădăjduit de veacuri, c-o să vină-o clipă, poate,

Când ai să revii la mine, tu, iubito, să m-alinți.

Și acum, când ești departe, te iubesc ca altădată,

Și mă simt stingher în lume, de iubirea ta învins,

Am plecat, demult, iubito, spre o zare-ndepartată

Unde nu adie vântul dragostei peste cuprins.

3 ianuarie 2021